Kyk: Kani en seun in Marvel Studios se ‘Black Panther’ | Netwerk24
Kyk: Kani en seun in Marvel Studios se ‘Black Panther’
14 Junie 2017 11:30
Die Suid-Afrikaanse akteur John Kani en sy seun, Atandwa, is te sien in Black Panther, die jongste superheldrolprent uit Marvel Studios se arsenaal. Hulle vertolk onderskeidelik die rolle van koning T’Chaka en die jonger weergawe van dieselfde koning T’Chaka.Die fliek volg die volwasse T’Challa (Chadwick Boseman) wat ná die dood van sy pa, die koning van Wakanda (John Kani), na sy vaderland terugkeer om die troon te bestyg.Die jong koning kom egter agter hy het meer vyande as vriende wanneer hy in sy geïsoleerde, tegnologies gevorderde koninkryk iewers in Afrika aanland. Dit is tyd dat hy sy staal as koning, maar ook as die geheimsinnige Black Panther, wys. Dié karakter is reeds aan gehore bekend gestel in die rolprent Captain America: Civil War. Ander spelers sluit onder andere Michael B. Jordan, Lupita Nyong’o, Danai Gurira, Martin Freeman, Daniel Kaluuya, Letitia Wright, Winston Duke, Angela Bassett, Forest Whitaker en Andy Serkis in. Die regisseur is Ryan Coogler.Die fliek word in Februarie volgende jaar wêreldwyd uitgereik.
Die dag toe ék John Kani gesoen het